《汉宫春·欲入无为》
元代·谭处端

欲入无为，乐闲中闲里，只这些儿。惟论目下，未来已往休披。常行坦荡，远财色、人是人非。新来凭，怡怡内乐，境上无挂毫丝。昏昏默默得也，向无中捉住，真个根基。惺惺洒洒，无用无作无持。头头返照，自然理、触处晖晖。谁会得，清风皓月，湛湛两个人知。

作者简介：—全真道北七真之一。宁海（今山东牟平）人。初名玉，字伯玉，后改法名处端，字通正，号长真子。金大定年间师事王重阳，为全真道南无派创立者。传平昔好书龟蛇二字，奉道信士多收藏之。元世祖赠“长真水蕴德真人”，世称“长真真人”。著有《水云集》。